Diari Oficial de la Generalitat Valenciana


Sumari del DOGV 4382, del 20-11-2002 (2002/12895)

ORDE de 25 d'octubre de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil en determinats centres docents públics, de titularitat de la Generalitat Valenciana, i es generalitza la denominació de les unitats del cicle.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12292


Data del document
:   25-10-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * Petrer
    * Cañada
    * Crevillent
    * Quart de les Valls
    * Bolulla
    * Elx
    * Vila Joiosa, la
    * Fontanars dels Alforins
    * Alacant
    * Alfàs del Pi, l'
    * Sant Vicent del Raspeig
    * Serra
    * ensenyament públic
    * centre d'ensenyament

ORDE de 25 d'octubre de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil en determinats centres docents públics, de titularitat de la Generalitat Valenciana, i es generalitza la denominació de les unitats del cicle. [2002/M12644]
  
En virtut del Reial Decret 986/1991, de 14 de juny (BOE de 25.06.1991), i les modificacions establides pel Reial Decret 1.487/1994, d'1 de juliol (BOE de 28.07.1994), es va aprovar el calendari d'aplicació de la nova ordenació del sistema educatiu, en aplicació de la Llei Orgànica 1/1990, de 3 d'octubre (BOE de 04.10.1990).
  
El Decret 19/1992, de 17 de febrer, del Consell de la Generalitat Valenciana (DOGV de 19.02.1992), va establir el currículum de l'Educació Infantil per als centres educatius de l'àmbit territorial de la Comunitat Valenciana.
  
L'Orde de 17 de juny de 1992 (DOGV de 16.07.1992) va regular la implantació gradual del segon cicle de l'Educació Infantil a la Comunitat Valenciana i va determinar en l'article 3 que l'autorització als centres públics es duria a terme mitjançant una orde de la Conselleria de Cultura, Educació i Ciència.
  
S'ha constatat que determinats centres docents públics, de titularitat de la Generalitat Valenciana, complixen les exigències establides en el punt quatre de l'Orde de 17 de juny de 1992, segons els informes de l'expedient. És per això que procedix autoritzar-les perquè implanten els ensenyaments del segon cicle d'Educació Infantil.
  
D'altra banda, atés que la totalitat dels centres docents públics de titularitat de la Generalitat Valenciana, que oferixen ensenyaments de segon cicle d'Educació Infantil, complixen el que establixen els apartats a) i b) del punt quatre de la citada Orde de 17 de juny, pareix aconsellable autoritzar que, amb caràcter general, les seues unitats es denominen d'Educació Infantil (2n. cicle).
  
Per raó de tot això, fent ús de les competències que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Al curs 2002/2003 implantaran el segon cicle de l'Educació Infantil els centres docents públics, de titularitat de la Generalitat Valenciana, que s'indiquen en l'annex de la present orde.
  
Segon
  
Totes les unitats que, constituïdes en centres docents públics de titularitat de la Generalitat Valenciana, escolaritzen alumnat amb edats d'entre 3 i 6 anys, tindran la denominació d'unitats d'Educació Infantil (2n. cicle).
  
Tercer
  
La denominació genèrica dels centres a què es referixen els apartats anteriors serà:
  
a) La d'Escola d'Educació Infantil en cas d'ofertar únicament ensenyaments d'Educació Infantil.
  
b) La de Col·legi d'Educació Infantil i Primària en cas d'ofertar ensenyaments d'Educació Infantil i Educació Primària.
  
DISPOSICIÓ ADDICIONAL
  
El contingut de la present disposició caldrà inscriure'l en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Autoritze la Direcció General de Centres Docents, la Direcció General de Personal i la Direcció General d'Ordenació i Innovació Educativa i Política Lingüística perquè, en l'àmbit de les respectives competències, adopten aquelles mesures necessàries per a l'execució del que disposa la present orde.
  
Segona
  
Esta orde entrarà en vigor l'endemà de la seua publicació en el Diari Oficial de la Generalitat Valenciana; no obstant això, els seus efectes s'entendran referits a partir del començament del curs escolar 2002/2003.
  
Tercera
  
De conformitat amb el que s'establix en els articles 107,116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i articles 10, 14 i 46 de la Llei, 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, es podrà recórrer presentant potestativament un recurs de reposició o bé plantejant directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 25 d'octubre de 2002
  
El conseller de Cultura i Educació,
  
MANUEL TARANCÓN FANDOS